Document ID: /roh_data/filtered/fineweb-2-filterrobots_roh.jsonl.gz/73902

Ensemen cun ils archivs culturals da la regiun organisescha il Museum regiunal Surselva l'occurrenza «Archiv ni pupi vegl?» Sonda ils 29 d'october pon possessuras e possessurs mussar a Glion lur brevs veglias, cudeschs da fatschenta, prospects u er films da pli baud. Expertas ed experts da l'Archiv chantunal, da la Biblioteca chantunala e da l'archiv da la citad da Cuira dattan lur parairi davart ils documents vegls. Il Magazin da cultura vul savair: Pertge dovri questa occurrenza?
Novas actas e novs protocols vegnan producids sonda ils 29 d'october a Lavin, a la radunanza da delegadas e delegads da la Lia Rumantscha. En tractanda stat l'emprova da la Lia da sa dar novas structuras. Il Magazin da cultura dat ina survista da la discussiun e prova da metter a lieu las emoziuns.
En la rubrica litteratura preschenta Clà Riatsch «Raccolta» da Gian Fontana, ina poesia che mussa il conflict tranter dus temas d'atun: la racolta e la mort.
Redacziun: Rafael Müller